b'\n_START_ARTICLE_\nDominic Howard\n_START_SECTION_\nZgodnje \xc5\xbeivljenje\n_START_PARAGRAPH_\nHoward se je rodil leta 1977 v Stockportu v Angliji. Ko je bil star osem let so se z dru\xc5\xbeino preselili v Teignmouth, majhno mesto v Devonu. Bobne je za\xc4\x8del igrati pri 12. letu starosti, ko ga je navdihnila jazz skupina ki je igrala v \xc5\xa1oli, ki jo je obiskoval._NEWLINE_Howardov prvi band se je imenoval Carnage Mayhem, medtem ko je bil v tem bandu pa se je spoprijateljil z Matthewom Bellamyjem, ki je igral kitaro vendar \xc5\xa1e ni bil v skupini. Kmalu zatem je Bellamy dobil prilo\xc5\xbenost igrati kitaro v njegovi skupini. Po dveh letih zapu\xc5\xa1\xc4\x8danj \xc4\x8dlanov skupine sta ostala le Bellamy in Howard, Bellamy pa je predlagal da za\xc4\x8dneta pisati lastne pesmi. Za vlogo basista sta vpra\xc5\xa1ala Chrisa Wolstenholma, ki je takrat igral bobne v skupini Fixed Penalty. Wolstenholme je sprejel ponudbo in je tako za\xc4\x8del igrati bas. Tako je v prvih mesecih leta 1994 nastala skupina Gothic Plague, ki so jo kasneje preimenovali v Rocket Baby Dolls in \xc5\xa1e kasneje v Muse.\n_START_SECTION_\nOsebno \xc5\xbeivljenje\n_START_PARAGRAPH_\nPreden se je pridru\xc5\xbeil skupini Muse je Howard delal kot asistent v \xc5\xa1olski kantini, kasneje pa je v manj\xc5\xa1i tovarni pakiral majice skupine Spice Girls._NEWLINE_Leta 2004, ko so Muse imeli nastop na festivalu Glastonbury je na koncert pri\xc5\xa1el tudi Howardov o\xc4\x8de ki je kmalu po koncertu umrl zaradi zastoja srca. Skupina je odpovedala nastope v prihajajo\xc4\x8dih mesecih ter prosila vse obo\xc5\xbeevalce naj spo\xc5\xa1tujejo zasebnost Howardove dru\xc5\xbeine in prijatelljev._NEWLINE_Howard je nekaj let \xc5\xbeivel v Franciji, trenutno pa \xc5\xbeivi v Los Angelesu._NEWLINE_Howard je v intervjuju leta 2008 dejal da \xc4\x8de bi lahko spoznal katerokoli znano osebnost bi bil to Jimi Hendrix, saj je imel tudi sam psa z imenom Hendrix. Znan pa je tudi kot velik fan skupine Queen._NEWLINE_Dom je tudi levi\xc4\x8dar. Kot je povedal leta 2015 v intervjuju mu je zaradi tega bilo la\xc5\xbeje igrati prve nastope skupine, ko so si bobne morali deliti z ostalimi skupinami, saj je Howard lahko uporabljal kar svoje bobne zaradi konfiguracije._NEWLINE_Leta 2008 je Howard skupaj z Wolstenholmom in Bellamyjem dobil \xc4\x8dasten doktorat Univerze v Plymouthu.'